ddrg/super_eurlex huggingface dataset:
8.

ugotavlja, da namerava agencija v prvem četrtletju 2017 sprejeti interna pravila o prijavljanju nepravilnosti; poziva agencijo, naj sprejme notranjo politiko o prijavljanju nepravilnosti, ki bo spodbudila kulturo preglednosti in odgovornosti na delovnem mestu, naj zaposlene redno obvešča in usposablja o njihovih dolžnostih in pravicah glede te politike, zagotavlja zaščito prijaviteljev nepravilnosti pred povračilnimi ukrepi, pravočasno ukrepa na podlagi vsebine opozoril prijaviteljev nepravilnosti ter oblikuje kanale za anonimno interno poročanje; poziva agencijo, naj objavi letna poročila o številu primerov prijaviteljev nepravilnosti in nadaljnjem ukrepanju ter ta poročala zagotovi organu za podelitev razrešnice; poziva agencijo, naj organu za podelitev razrešnice poroča o tem, kdaj so bila uvedena in izvedena pravila za prijavljanje nepravilnosti;
1.

je izjemno zaskrbljen zaradi presežka plačil v višini 7 284,3 milijona EUR, ki je posledica večjih zamud pri izvajanju programov EU v okviru deljenega upravljanja in bi lahko vodil h kopičenju zahtevkov za izplačilo proti koncu sedanjega večletnega finančnega okvira; opozarja na ugotovitev Komisije, da bo mogoče po trenutnih napovedih posodobljene potrebe po plačilih do leta 2020 ob sedanjih zgornjih mejah zadovoljiti le, če se v celoti porabijo skupne razlike do zgornje meje za plačila (in se kot previdnostni ukrep odpravijo njihove letne omejitve) in če plačila za posebne instrumente ne bodo šteta k zgornjim mejam; zato poziva k dokončni in nedvoumni rešitvi te težave pri reviziji večletnega finančnega okvira;
12.

na podlagi poročila Računskega sodišča ugotavlja, da so bili kadrovski predpisi leta 2004 spremenjeni z Uredbo Sveta (ES, Euratom) št. 723/2004 (1) in vključujejo določbe, na podlagi katerih prihodnji prejemki uradnikov, ki so bili zaposleni pred 1. majem 2004, ne smejo biti nižji, kot so bili po prejšnjih kadrovskih predpisih; opaža, da je Računsko sodišče med revizijo ugotovilo, da te določbe niso bile upoštevane in da je bilo zaradi tega 20 od 78 takrat zaposlenim uradnikom v obdobju od leta 2005 do 2014 izplačanih 128 735 EUR premalo; je seznanjen s tem, da je bilo obračunavanje plač preneseno na Urad Komisije za vodenje in plačevanje posameznih pravic; ugotavlja, da je fundacija sprejela ustrezne ukrepe za rešitev tega vprašanja;
10.

pozdravlja dejstvo, da sta center in Urad za usklajevanje na notranjem trgu (OHIM) uvedla skupen pristop za vnaprejšnjo obdelavo v zvezi z blagovnimi znamkami, tako da si delita prevajalske pomnilnike in ustrezno usklajujeta potek dela, da bi zagotovila preglednost in učinkovitost procesa; ugotavlja, da v proračunskem letu 2014 še ni bilo mogoče sprejeti dokončne odločitve o tem; potrjuje, da sta se agenciji dogovorili, da se bo projekt začel izvajati leta 2015; podpira takšne sporazume in center poziva, naj organ za podelitev razrešnice obvešča o poteku te pobude;
13.

na podlagi poročila Računskega sodišča ugotavlja, da so bili kadrovski predpisi leta 2004 spremenjeni z uredbo Sveta (ES, Euratom) št. 723/2004 (1) in vključujejo določbe, da prejemki uradnikov, ki so bili zaposleni pred 1. majem 2004, tudi po novem ne smejo biti nižji, kot so bili po prejšnjih kadrovskih predpisih; opaža, da je Računsko sodišče med revizijo ugotovilo, da te določbe niso bile upoštevane in da je bilo enemu od 26 takrat zaposlenih uradnikov zaradi tega med letoma 2005 in 2014 izplačanih 5 300 EUR premalo; je seznanjen, da je agencija sprejela ustrezne ukrepe za rešitev tega vprašanja;
2.

ugotavlja, da morajo institucije in organi vsako leto pripraviti poročilo o upravljanju proračuna in finančnem poslovodenju in da so informacije, ki jih je v tem poročilu navedlo skupno podjetje, neusklajene in pogosto nepopolne; Komisija bi morala zagotoviti navodila o naravi in vsebini poročila;
4.

v splošnem obžaluje, da je Svet nagnjen k temu, da svojih obveznosti do držav, ki potrebujejo sredstva in so izpolnile pogoje za uporabo Solidarnostnega sklada EU, ne plača z uporabo dodatnih sredstev, kot predvidevajo posebni instrumenti, ampak z odtegovanjem denarja obstoječim programom; pozdravlja pa dejstvo, da Svet v predlogu spremembe proračuna št. 4/2015 temu pristopu ni sledil;
6.

opozarja, da je bil Ford Genk največji delodajalec v provinci Limburg; ugotavlja, da odpuščanja povzročajo znatno škodo v limburškem gospodarstvu, pri čemer je prišlo do skupne izgube več kot 8 000 delovnih mest (vključno z neposredno izgubljenimi delovnimi mesti), pri čemer je večina odpuščenih delavcev državljanov Unije, starih med 30 in 54 let, povečanja stopnje brezposelnosti med 1,8 in 2 odstotnimi točkami (vse do povečanja v višini 29,4 % pri regionalni stopnji brezposelnosti s 6,8 % na 8,8 %), znižanja BDP med 2,6 % in 2,9 % ter morebitnega 10,9-odstotnega padca produktivnosti dela zaradi velikega pomena avtomobilske industrije za produktivnost dela v regiji;
9.

obžaluje, da so se v dosedanjih postopkih podelitve razrešnice vedno znova pojavljale težave, ker Svet ni bil pripravljen sodelovati; poudarja, da je Parlament zavrnil podelitev razrešnice generalnemu sekretarju Sveta za proračunska leta 2009, 2010, 2011 in 2012 in razloge za to navedel v resolucijah z dne 10. maja 2011 (1), 25. oktobra 2011 (2), 10. maja 2012 (3), 23. oktobra 2012 (4), 17. aprila 2013 (5), 9. oktobra 2013 (6), 3. aprila 2014 (7) in 23. oktobra 2014 (8), podelitev razrešnice generalnemu sekretarju Sveta za proračunsko leto 2013 pa je odložil zaradi razlogov, ki jih je navedel v resoluciji z dne 29. aprila 2015 (9);
2.

opozarja, da je v EU več kot 20 milijonov malih in srednjih podjetij in da predstavljajo 99 % vseh podjetij; je prepričan, da bi ugodno poslovno okolje in razvoj podjetniške kulture, vključno z dostojnimi delovnimi mesti, v EU malim in srednjim podjetjem omogočila, da spet postanejo glavno gonilo zaposlovanja, saj je ta njihova vloga zaradi gospodarske krize oslabela; v zvezi s tem poudarja, da je treba omogočiti ustanavljanje in delovanje novih podjetij v EU s povezovanjem podjetnikov in pomočjo novim projektom; meni, da je treba sočasno s poenostavitvijo zakonodaje in zmanjšanjem birokracije v celoti uporabiti razpoložljive finančne instrumente programa COSME, ki bodo v pomoč in podporo malim in srednjim podjetjem ter jim bodo olajšali zlasti dostop do trgov in posojil; poudarja, da je Evropski sklad za strateške naložbe velika priložnost za mala in srednja podjetja ter podjetja s srednje veliko kapitalizacijo;
2.

globoko obžaluje, da agencija ni odgovorila na vprašalnik organa za podelitev razrešnice o preprečevanju in obvladovanju navzkrižja interesov; poziva agencijo, naj čim prej sprejme politiko preprečevanja in obvladovanja navzkrižij interesov, da bi do konca septembra 2015 pripravila in izvedla celovite politike in postopke glede neodvisnosti; poziva jo tudi, naj organ za podelitev razrešnice obvesti o napredku in o roku, ki je bil določen za to nalogo;
10.

z zaskrbljenostjo ugotavlja, da je stopnja odobrenih proračunskih sredstev, za katera so bile prevzete obveznosti in ki so bila prenesena v leto 2014, ostala visoka (46 %) za naslove III, IV in V (operativni odhodki); vendar na podlagi poročila Računskega sodišča ugotavlja, da so bili ti prenosi zlasti posledica večletne narave načrtovanih razvojnih projektov informacijske tehnologije, stroškov storitev prevajanja, ki so bile naročene, vendar do konca leta še niso bile zagotovljene, in evalvacij snovi, za katere je bil zakonski rok februar 2014; poziva agencijo, naj še naprej pozorno spremlja raven prenosov v operativnih naslovih;
5.

poudarja, da so bile za 100 % prispevkov, ki jih preostalim 15 članom plačujeta Unija in Eurocontrol v okviru tretjega večstranskega okvirnega sporazuma in znašajo 595 000 000 EUR, prevzete obveznosti; poleg tega ugotavlja, da je bilo 55 % zneska (316 000 000 EUR) izplačanega do 31. decembra 2013, pričakuje pa se, da bo preostalih 45 % (279 000 000 EUR) plačanih do 31. decembra 2016;
7.

je seznanjen s pojasnilom fundacije, da je služba Komisije za notranjo revizijo v letu 2013 revidirala zasnovo in učinkovitost uporabe sistema notranjih kontrol, ki ga je uvedlo vodstvo, in sicer funkciji za upravljanje strokovnjakov in službena potovanja; pri tem delu je ocenjevala zlasti to, ali sistem notranjih kontrol, kot se je uporabljal v času terenskega dela, ponuja zadostno zagotovilo o skladnosti z veljavnimi pravili in uredbami, pa tudi smotrnost in uspešnost procesov za upravljanje strokovnjakov in službena potovanja, kot je bilo opredeljeno v obsegu revizije;
7.

na podlagi izjav fundacije priznava, da so se prenosi iz naslova II nanašali predvsem na javna naročila za strojno in programsko opremo za informacijsko tehnologijo, nujna in nenačrtovana popravila ter prenovitvena dela, za katera je bila pogodbe že podpisana in so bila načrtovana v začetku leta 2014; priznava, da so prenosi iz naslova III nastali predvsem zaradi večletnih projektov, za katere so se dejavnosti že izvedle, ter zaradi nenačrtovanih prenosov, kot so povečanje proračuna za več projektov, ki naj bi povečalo njihov obseg in izboljšalo kakovost, prevajalske storitve, naročene ob koncu leta, in pozno fakturiranje s strani pogodbenikov;
10.

pozdravlja posvetovanje s socialnimi partnerji glede usklajenega svežnja prilagojenih storitev (sindikati CGIL USB, CISAL, CISL, UIL, UGL in aktiviranje lokalne podporne mreža, v kateri je sodelovalo več lokalnih partnerjev ter da se bosta politika enakosti med ženskami in moškimi in načelo nediskriminacije uporabljala med različnimi fazami izvrševanja ESPG in dostopa do njega;
39.

poudarja, da je v razdelku 1b največji del sedanjih neporavnanih obveznosti, kar preprečuje vračila sredstev, ki so jih upravičene države članice in regije že porabile; poudarja, da je ta praksa pustila resne posledice v državah članicah in regijah, ki so bile najbolj prizadete zaradi krize; obžaluje, ker se zdi, da Svet povsem ignorira to vprašanje; poudarja, da je v času, ko se večina držav članic sooča z izzivi iskanja virov financiranja za projekte, ki lahko privedejo do odpiranja delovnih mest, regionalna politika Unije bistveno orodje za premoščanje tovrstnega pomanjkanja; opozarja, da so instrumenti, kot so Evropski socialni sklad, Evropski sklad za regionalni razvoj, Kohezijski sklad in pobuda za zaposlovanje mladih, v kriznih časih še posebej pomembni in da so prve žrtve zmanjšanja plačil vedno šibkejši deležniki, kot so države članice s proračunskimi omejitvami, lokalni in regionalni organi, najbolj oddaljene regije, mala in srednja podjetja, nevladne organizacije in socialni partnerji;
2.

je seznanjen s tem, da je Komisija predlog spremembe proračuna št. 8/2014 predstavila zato, ker spravnemu odboru ni uspelo doseči sporazuma o predlogu spremembe proračuna št. 2/2014, ki je imel popolnoma enak namen in vsebino in ga je Svet potrdil na svoji obravnavi 17. julija 2014, medtem ko je Parlament v svojem stališču o tem predlogu, ki je bilo sprejeto 22. oktobra 2014, vložil predlog spremembe k temu predlogu, da bi ohranil njegovo politično in postopkovno povezavo s predlogi spremembe proračuna št. 3, 4, 5, 6 in 7/2014;
3.

ugotavlja, da je bila v naslovu II (upravni odhodki) stopnja prenosa odobrenih proračunskih sredstev sorazmerno visoka, saj je znašala kar 1 700 000 EUR (38 %); priznava, da je to deloma posledica dogodkov, na katere agencija ni mogla vplivati, kot je premestitev sedeža v Prago septembra 2012 (400 000 EUR) in vzpostavitev Centra za varnost Galileo (400 000 EUR), zaradi česar je bilo treba v zadnji četrtini leta zagotoviti določeno blago in storitve; poleg tega ugotavlja, da je bilo decembra 2012 podpisanih več pogodb, povezanih s storitvami informacijske tehnologije in pravnimi storitvami, ki so bile vključene v delovni program za leto 2013;
8.

poudarja dejstvo, da je skupno podjetje v skladu s poročili Računskega sodišča še naprej razvijalo ustrezne in celovite sisteme notranjega nadzora, vendar so potrebna nadaljnja prizadevanja na področju dokumentiranja in posodabljanja operativnih in upravnih postopkov (zlasti za naknadne dejavnosti in pripravo zaključnih računov), ki bodo ublažila tveganja napak in nedoslednih praks;
5.

na podlagi podatkov Računskega sodišča ugotavlja, da je center raziskovalnim institucijam in posameznikom dodelil nepovratna sredstva in da so skupni odhodki za nepovratna sredstva znašali 752 000 EUR, kar predstavlja 1,4 % operativnih odhodkov leta 2012; izraža zaskrbljenost, ker center običajno ne pridobiva nobenih dokumentov, s katerimi bi utemeljili upravičenost in točnost stroškov, ki so jih prijavili upravičenci; ugotavlja, da še ni bilo izvršeno nobeno naknadno preverjanje odhodkov za nepovratna sredstva za leto 2012, čeprav je center sprejel strategijo naknadnega preverjanja, ki naj bi se izvajala leta 2012; priznava, da je center za transakcije, ki jih je revidiralo Računsko sodišče, pridobil dokazno dokumentacijo, s katero se je pridobilo sprejemljivo zagotovilo o njihovi zakonitosti in pravilnosti;
2.

je seznanjen s trditvami akademije, da: — visoka raven prenosa sredstev izhaja iz dejstva, da so bili stroški tečajev, organiziranih v zadnjih mesecih leta 2011 v okviru sporazumov o dodelitvi nepovratnih sredstev, povrnjeni šele v začetku leta 2012, razveljavitve pa se da razložiti s tem, da upravičenci do nepovratnih sredstev v državah članicah izvajajo tečaje z manj denarja, kot je bilo prvotno predvideno v proračunu, — se je izboljšalo izvrševanje proračuna in spremljanje uporabe posameznih obveznosti, še dodatno pa se je pozornost usmerila na prenesene obveznosti, — je za izboljšanje finančnega upravljanja in za preprečevanje situacij, kot je uporaba plačil v napačnih proračunskih vrsticah, ki so bile povezane s tečaji in seminarji, izvedla postopek racionalizacije svoje proračunske strukture in zmanjšala število proračunskih vrstic, ki se uporabljajo za nastanek obveznosti za tečaje, — je bil razvit nov postopek za proračunske prerazporeditve in se pričakuje, da bo potrjen in da bo izboljšana struktura proračuna skupaj z okrepljenim spremljanjem izvrševanja proračuna in dodatnimi izboljšavami proračunskih postopkov pozitivno vplivala na zmanjšanje proračunskih prerazporeditev;
2.

z zaskrbljenostjo ugotavlja, da je imel center po ugotovitvah iz poročila Računskega sodišča konec leta 2012 gotovinske in kratkoročne vloge v višini 35 milijonov EUR; ugotavlja, da center med letom ne more prilagajati cen, da bi uravnovesil prihodke in odhodke, čeprav je nekajkrat zneske vrnil strankam, da bi zmanjšal presežek; poziva center, naj v sodelovanju s Komisijo predlaga rešitev za to težavo;
3.

je seznanjen s tem, da je bilo 1 030 delavcev v podjetju De Tomaso Automobili S.p.A., proizvajalcu avtomobilov iz Italije, odpuščenih zaradi sprememb v geografskih vzorcih potrošnje; je seznanjen s tem, da je hitra rast na azijskih trgih, kjer proizvajalci iz Unije težje ustvarijo dobiček in so v tradicionalno slabšem položaju kot na navedenih trgih, pa tudi zaradi zaostritve kreditnih pogojev, ki je sledila gospodarski in finančni krizi, dodatno obremenila podjetje, ki ni moglo najti dobičkonosne rešitve in je aprila 2012 začelo likvidacijski postopek;
7.

je seznanjen s tem, da usklajeni sveženj prilagojenih storitev, ki se bodo sofinancirale, vključuje ukrepe za ponovno vključitev 270 delavcev v postopek zaposlovanja, kot so poklicno svetovanje, pomoč pri iskanju zaposlitve, poklicno mentorstvo, različne vrste ukrepov usposabljanja in pridobivanja kvalifikacij, vključno s poklicnim usposabljanjem na višjih tehničnih in poklicnih šolah, vajeništvom/pripravništvom v podjetjih ter praktičnim usposabljanjem na delu, intenzivna podpora za delavce, starejše od 50 let, pa tudi nadomestila za usposabljanje in dnevnice med usposabljanjem in dejavnim iskanjem zaposlitve;
8.

ugotavlja, da so danski organi predlagali razmeroma drag usklajeni sveženj prilagojenih storitev (11 737 EUR pomoči iz ESPG na delavca); vendar pozdravlja dejstvo, da sveženj vsebuje ukrepe, ki so dodatni in inovativni v primerjavi s tistimi, ki jih običajno ponujajo agencije za zaposlovanje in so prilagojeni pomoči visoko usposobljenim delavcem, katerih položaj na trgu dela je težaven;
2.

je seznanjen, da so irske oblasti vlogo za finančni prispevek iz ESPG predložile 29. februarja 2012, do 15. maja 2012 je bila dopolnjena z dodatnimi informacijami, njeno oceno pa je Komisija objavila 27. julija 2012; pozdravlja dejstvo, da je bil postopek ocene in predložitve dodatnih informacij s strani Irske hiter in natančen;
2.

opozarja, da so se institucije zavezale, da bodo zagotavljale nemoten in hiter potek postopka za sprejetje sklepov o uporabi sredstev iz ESPG, da se zagotovi enkratna in časovno omejena individualna podpora za delavce, ki so bili odpuščeni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev, zlasti najbolj ogroženih in najmanj kvalificiranih, na trg dela;
2.

opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavljajo enkratno in časovno omejeno individualno podporo za delavce, ki so bili odpuščeni zaradi globalizacije ter finančne in gospodarske krize; poudarja vlogo, ki jo lahko ima ESPG pri ponovnem vključevanju odpuščenih delavcev na trg dela; ne glede na to poziva, naj se oceni dolgoročno vključevanje teh delavcev na trg dela kot neposreden rezultat ukrepov, financiranih s sredstvi ESPG;
71.

pozdravlja povečanje sredstev za skupno zunanjo in varnostno politiko na 327,4 milijona EUR (obveznosti), skladno s finančnim načrtom in z vse večjo vlogo, ki jo EU želi imeti na območjih, kjer poteka stabilizacija razmer oziroma konflikti in krize; je seznanjen z izpraznitvijo proračunske vrstice za posebne predstavnike EU, kot je predvideno v povezavi z ustanovitvijo službe za zunanje delovanje, in znova opozarja, da bo treba posebne določbe o skupni zunanji in varnostni politiki v medinstitucionalnem sporazumu na pogajanjih o reviziji tega sporazuma in ob sprejemanju predlogov glede službe za zunanje delovanje temeljito vsebinsko pretehtati;
Resolucija Evropskega parlamenta

z dne 5. maja 2010

s pripombami, ki so del sklepa o razrešnici glede izvrševanja proračuna Agencije za oskrbo Euratom za proračunsko leto 2008

EVROPSKI PARLAMENT,

ob upoštevanju končnih letnih računovodskih izkazov Agencije za oskrbo Euratom za proračunsko leto 2008,

ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2008, skupaj z odgovori agencije [1],

ob upoštevanju priporočila Sveta z dne 16. februarja 2010 (5827/2010 – C7-0061/2010),

ob upoštevanju člena 276 Pogodbe ES in člena 319 Pogodbe o delovanju Evropske unije,

ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [2], zlasti člena 185,

ob upoštevanju Sklepa Sveta št. 2008/114/ES, Euratom z dne 12. februarja 2008 o določitvi statuta Agencije za oskrbo Euratom [3], zlasti člena 8,

ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [4], zlasti člena 94,

ob upoštevanju člena 77 in Priloge VI Poslovnika,

ob upoštevanju poročila Odbora za proračunski nadzor (A7-0076/2010),

A. ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

B. ker je bil s Sklepom Sveta 2008/114/ES, Euratom, sprejet nov statut Agencije za oskrbo Euratom, ustanovljene v Luxembourgu leta 1958, in je tako postala agencija,

1. ugotavlja, da agencija v letu 2008 ni prejela nobene subvencije za kritje svojih operativnih dejavnosti in da je Komisija prevzela vse odhodke, ki jih je imela agencija pri izvrševanju proračuna za leto 2008; ugotavlja tudi, da so bile obveznosti, prenesene iz leta 2007, plačane z neporabljenim delom subvencije za leto 2007;

2. tako ugotavlja, da je agencija dejansko vključena v Komisijo, saj nima samostojnega proračuna;

3. vendar poudarja, da se zaradi takšnega stanja zastavlja vprašanje o potrebi po ohranitvi agencije v njeni sedanji obliki in organizaciji; vendar iz odgovora agencije ugotavlja, da je sedanja situacija odraz ravnotežja med jasnim odnosom s Komisijo (npr. Komisija lahko izdaja smernice in imenuje generalnega direktorja agencije) na eni strani in stopnjo pravne in finančne avtonomije na drugi strani;

Notranja revizija

4. ugotavlja, da je agencija v skladu s členom 3 svojega statuta izbrala lastnega notranjega revizorja, ki je začel opravljati svoje dolžnosti šele 1. julija 2009;

5. sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 [5] o uspešnosti, finančnem poslovodenju in nadzoru agencij.

[1] UL C 304, 15.12.2009, str. 6.

[2] UL L 248, 16.9.2002, str. 1.

[3] UL L 41, 15.2.2008, str. 15.

[4] UL L 357, 31.12.2002, str. 72.

[5] Sprejeta besedila, P7_TA(2010)0139 (glej stran 241 tega Uradnega lista).

--------------------------------------------------
A.

ker predhodni predlog spremembe proračuna št. 6/2009 zajema popravek napovedi tradicionalnih lastnih sredstev ter osnov za DDV in BND, vključitev ustreznih popravkov za Združeno kraljestvo in njihovega financiranja v proračun ter popravek financiranja znižanj iz naslova BND za Nizozemsko in Švedsko za leto 2009,
(1)

Na usklajevalnem sestanku o proračunu dne 18. novembra 2009 so se Evropski parlament, Svet in Komisija dogovorili o načinih za zagotavljanje dodatnega financiranja za projekte na področju preskrbe z energijo in širokopasovnih internetnih povezav ter za naložbe za krepitev operacij v zvezi z „novimi izzivi“, opredeljenimi ob oceni vmesne reforme skupne kmetijske politike iz leta 2003 („sistematski pregled“) (2), in sicer v okviru evropskega načrta za oživitev gospodarstva. Da bi bilo financiranje mogoče, je treba spremeniti večletni finančni okvir za obdobje 2007–2013 v skladu s točkami 21, 22 in 23 Medinstitucionalnega sporazuma, s čimer bi se zgornja meja odobrenih sredstev za prevzem obveznosti za leto 2010 v podrazdelku 1a povišala za 1 779 milijonov EUR v tekočih cenah.